
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/290/04.07.2006 

	
	
	


R  A  P  O  R  T      

asupra proiectului de Lege pentru modificarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim de duty-free, Camera Deputaţilor fiind Cameră decizională (PLx 588/2006)

În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege pentru modificarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim de duty-free, Camera Deputaţilor fiind Cameră decizională.

 La întocmirea prezentului raport, Comisia a avut în vedere: 

1) avizul favorabil nr. 265/17.02.2006 al Consiliului Legislativ  şi s-a ţinut cont de recomandările făcute de consiliu.
2) punctul de vedere al Guvernului este negativ.

              Proiectul de lege vizează modificarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim de duty-free, aprobată cu modificări prin Legea nr. 132/2003, cu modificările ulterioare, în sensul scutirii de la plata taxelor vamale a mărfurilor provenite din import şi vândute în valută potrivit legii, în regim de duty-free, faptul că acestea se vor comercializa numai prin magazine special autorizate şi la bordul aeronavelor, modificarea taxei pentru eliberearea autorizaţiilor de la 10.000 dolari SUA la 10.000 EURO, precum şi reducerea termenului de valabilitate al autorizaţiilor care au ca obiect comercializarea acestor mărfuri, de la 5 ani la 1 an.

La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, reprezentantul Ministerului Finanţelor Publice: doamna Tatiana Brega – director.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 4 iulie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 24 deputaţi, din totalul de 24 membri ai comisiei.


Raportul comisiei a fost adoptat cu  24 de voturi din voturile celor prezenţi ( din totalul de 24 de voturi).


Proiectul de lege a fost adoptat de Senat în şedinţa din 22 iunie 2006.

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună plenului Camerei Deputaţilor adoptarea proiectului de Lege pentru modificarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim de duty-free, cu amendamentele admise prevăzute în anexă.
  PREŞEDINTE,

MIHAI TUDOSE






SECRETAR,





NICULA VASILE COSMIN







    




Consilier :










     Alina Hodivoianu

ANEXA

                        În urma dezbaterii, Comisia propune adoptarea proiectului de lege cu următoarele amendamente :

	Nr.

crt.
	Text Ordonanţă

(OUG NR. 104/2002, aprobată cu modificări prin Legea nr. 132/2003, cu modificările ulterioare)
	Text  Senat
	Text propus de  Comisie 

(autorul amendamentului)
	Motivarea amendamentelor propuse


	1. 
	-
	Titlul legii.

Lege pentru modificarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim duty-free

	Nemodificat.
	

	2. 
	-
	Art. I. – Ordonanţa de urgenţă a Guvernului nr. 104/2002 privind regimul vamal al mărfurilor comercializate în regim duty-free, publicată în Monitorul Oficial al României, Partea I, nr. 676 din 11 septembrie 2002, aprobată cu modificări prin Legea nr. 132/2003,cu modificările ulterioare, se modifică după cum urmează:
	Nemodificat.
	

	3. 
	Art. 1. - (1) Mărfurile provenite din import, care se vând în valută, potrivit legii, în regim duty-free, prin magazinele autorizate, situate în punctele de control pentru trecerea frontierei de stat terestre şi navale, precum şi prin magazinele pentru servirea în exclusivitate a reprezentanţelor diplomatice şi a personalului acestora, se scutesc de la plata taxelor vamale. 
          (2) Acelaşi regim se aplică mărfurilor provenite din import, care se vând în valută, în regim duty-free, la bordul aeronavelor care efectuează curse în trafic extern de pasageri, precum şi mărfurilor distribuite în mod gratuit pasagerilor şi membrilor echipajului acestor aeronave. 


	1. La articolul 1, alineatul (1) va avea următorul cuprins:

„Art. 1. - (1) Mărfurile provenite din import, care se vând în valută, potrivit legii, în regim duty-free, prin magazinele autorizate, situate în punctele de control pentru trecerea frontierei de stat navale şi aeroporturi internaţionale, se scutesc de la plata taxelor vamale”.
Nemodificat.
	1. La articolul 1, alineatul (1) va avea următorul cuprins:

„Art. 1. - (1) Mărfurile provenite din import, care se vând în valută, potrivit legii, în regim duty-free, prin magazinele autorizate, situate în punctele de control pentru trecerea frontierei de stat terestre, navale şi aeroporturi internaţionale, se scutesc de la plata taxelor vamale”. 
Autor: Comisia pentru politică economică, reformă şi privatizare

Nemodificat.
	Precizare necesară pentru clarificarea situaţiei magazinelor duty-free ce funcţionează în punctele de trecere a frontierei de stat.

	4. 
	Art. 3. - (1) Comercializarea mărfurilor cu amănuntul, în valută, în regim duty-free, se face prin: 

- magazinele autorizate să comercializeze mărfuri în regim duty-free, ce pot fi amplasate numai pe partea dreaptă a sensului de ieşire din ţară, în punctele de trecere a frontierei de stat terestre şi navale, după locurile stabilite pentru efectuarea controlului vamal; 
- la bordul aeronavelor care efectuează curse în trafic extern de pasageri, în exclusivitate pentru persoanele care călătoresc având o destinaţie internaţională; 
  - magazinele duty-free diplomatice, situate în spaţii agreate de Ministerul Afacerilor Externe. 

          (2) Lista cuprinzând mărfurile ce pot face obiectul comercializării în valută se stabileşte prin ordin al ministrului finanţelor publice


	2. La articolul 3, alineatul (1) va avea următorul cuprins:

„Art. 3. - (1) Comercializarea mărfurilor cu amănuntul, în valută, în regim duty-free se face prin:

      - magazinele autorizate să comercializeze mărfuri în regim duty-free, ce pot fi amplasate numai pe partea dreaptă a sensului de ieşire din ţară, în punctele de trecere a frontierei de stat navale şi aeroporturi internaţionale după locurile stabilite pentru efectuarea controlului vamal;

         - la bordul aeronavelor care efectuează curse în trafic extern de pasageri, în exclusivitate pentru persoanele care călătoresc având o destinaţie internaţională”.

Nemodificat.
	2. La articolul 3, alineatul (1) va avea următorul cuprins:

„Art. 3. - (1) Comercializarea mărfurilor cu amănuntul, în valută, în regim duty-free se face prin:

         - magazinele autorizate să comercializeze mărfuri în regim duty-free, ce pot fi amplasate numai pe partea dreaptă a sensului de ieşire din ţară, la punctele de trecere a frontierei de stat terestre, precum şi navale şi aeroporturi internaţionale după locurile stabilite pentru efectuarea controlului vamal;

         - la bordul navelor şi aeronavelor care efectuează curse în trafic extern de pasageri, în exclusivitate pentru persoanele care călătoresc având o destinaţie internaţională 

           - magazinele duty-free diplomatice situate în spaţii aflate în incinta complexului Clubul Diplomatic Bucureşti”.
Autor: Comisia pentru politică economică, reformă şi privatizare

Nemodificat.
	Corelare cu prevederile art. 1.

Precizare necesară pentru clarificarea situaţiei magazinelor duty-free ce funcţionează în punctele de trecere a frontierei de stat.

Precizare necesară pentru clarificarea situaţiei magazinelor duty-free ce funcţionează în punctele de trecere a frontierei de stat.

	5. 
	Art. 5. - Taxa anuală pentru eliberarea autorizaţiei de funcţionare a magazinelor duty-free, duty-free diplomatice şi de comercializare a mărfurilor în regim duty-free la bordul aeronavelor este în valoare de 10.000 dolari S.U.A.
	3. Articolul 5 va avea următorul cuprins:

„Art. 5. – Taxa anuală pentru eliberarea autorizaţiei de funcţionare a magazinelor duty-free şi de comercializare a mărfurilor în regim duty-free la bordul aeronavelor este în valoare de 10.000 euro”

	Nemodificat.
	

	6. 
	Art. 6. - Plata integrală a taxei de autorizare se efectuează în lei de către societăţile comerciale care solicită autorizare. Valoarea în lei a taxei se determină prin transformarea sumei în dolari S.U.A. la cursul de schimb stabilit şi comunicat de Banca Naţională a României în fiecare zi de joi. Acest curs de schimb se utilizează pe toată durata săptămânii următoare pentru taxele plătite în cursul acelei săptămâni.

	4. Articolul 6 va avea următorul cuprins:

„Art. 6. – Plata integrală a taxei de autorizare se efectuează în lei de către societăţile comerciale care solicită autorizare. Valoarea în lei a taxei se determină prin transformarea sumei în euro la cursul de schimb stabilit şi comunicat de Banca Naţională a României în fiecare zi de joi. Acest curs de schimb se utilizează pe toată durata săptămânii următoare pentru taxele plătite în cursul acelei săptămâni”


	Nemodificat.
	

	7. 
	Art. 8. - (1) Termenul de valabilitate a autorizaţiei de funcţionare a magazinelor duty-free situate în punctele de control pentru trecerea frontierei de stat terestre şi navale, duty-free diplomatice şi de comercializare a mărfurilor în regim duty-free la bordul aeronavelor este de 5 ani. 
          (2) Termenul de plată a taxei de autorizare/magazin şi, respectiv, de comercializare în regim duty-free a mărfurilor la bordul aeronavelor se stabileşte astfel: 

        a) pentru primul an, înainte de eliberarea autorizaţiei de funcţionare; 

         b) pentru următorii ani, cu 10 zile calendaristice înainte de expirarea anului de funcţionare precedent. 

        (3) Neplata taxei de autorizare la termenul stabilit conform alin. (2) lit. b) atrage anularea definitivă a autorizaţiei pentru magazinul în cauză, respectiv pentru comercializarea mărfurilor în regim duty-free la bordul aeronavelor. 

       (4) În cazul autorizaţiilor emise înainte de intrarea în vigoare a prezentei ordonanţe de urgenţă, pentru desfăşurarea activităţilor de comercializare a mărfurilor în regim duty-free, indiferent de locul de amplasare a magazinelor, se va proceda la restituirea proporţională a taxei de autorizare aferentă perioadei de nefuncţionare. 
     (5) Perioada de nefuncţionare, în sensul prezentei ordonanţe de urgenţă, reprezintă pentru magazinele duty-free din aeroporturile internaţionale perioada de la data publicării ordonanţei de urgenţă în Monitorul Oficial al României, Partea I, şi până la data la care expiră anul de funcţionare pentru care s-a făcut plata taxei de autorizare anuală. Pentru magazinele duty-free situate în punctele de control pentru trecerea frontierei de stat terestre şi navale, dutyfree diplomatice şi de comercializare a mărfurilor în regim duty-free la bordul aeronavelor, perioada de nefuncţionare reprezintă perioada de la data de 10 noiembrie 2002 şi până la data la care expiră de drept anul de funcţionare pentru care s-a făcut plata taxei de autorizare anuală. 

       (6) Restituirea diferenţelor de taxă de autorizare se va face de către unităţile trezoreriei statului în lei. Valoarea în lei se determină prin transformarea sumei în dolari S.U.A. la cursul de schimb stabilit şi comunicat de Banca Naţională a României în fiecare zi de joi. Acest curs se utilizează pe toată durata săptămânii următoare pentru sumele de restituit în cursul acelei săptămâni. 
         (7) Procedura de restituire se va stabili prin ordin al ministrului finanţelor publice. 
          (8) Autorizaţiile emise pentru magazinele situate în punctele de control pentru trecerea frontierei de stat aeriene îşi încetează valabilitatea la data intrării în vigoare a prezentei ordonanţe de urgenţă." 
-

	5. La articolul 8, alineatul (1) va avea următorul cuprins:

„Art. 8. - (1) Termenul de valabilitate a autorizaţiei de funcţionare a magazinelor duty-free situate în punctele de trecere a frontierei de stat navale şi aeroporturi internaţionale şi de comercializare a mărfurilor în regim duty-free la bordul aeronavelor este de un an.
Nemodificat.

Nemodificat.

Nemodificat.

Nemodificat.

Nemodificat.

Nemodificat.

Nemodificat.

-
	5. La articolul 8, alineatul (1) va avea următorul cuprins:

„Art. 8. - (1) Termenul de valabilitate a autorizaţiei de funcţionare a magazinelor duty-free situate în punctele de trecere a frontierei de stat terestre, navale şi aeroporturi internaţionale şi de comercializare a mărfurilor în regim duty-free la bordul navelor şi aeronavelor este de 5 ani.

Autor: Comisia pentru politică economică, reformă şi privatizare
Nemodificat.
Nemodificat.

Nemodificat.

Nemodificat.

Nemodificat.

Nemodificat.

Nemodificat.

6. La articolul 8, după alineatul (8) se introduce un alineat nou, alin. (9), cu următorul cuprins:

   (9) Magazinele duty-free care funcţionează în punctele de trecere a frontierei de stat terestre cu state intra-comunitare îşi vor înceta activitatea la data aderării României la Uniunea Europeană”.
Autor: Comisia pentru politică economică, reformă şi privatizare
	Corelare cu prevederile art. 1.
Prin introducerea unui termen de valabilitate mai mare al autorizaţiilor de funcţionare a magazinelor duty-free, situate în punctele de trecere a frontierei de stat, se doreşte reducerea birocraţiei.

Precizare necesară pentru clarificarea situaţiei magazinelor duty-free ce funcţionează în punctele de trecere a frontierei de stat.

	8. 
	-
	Art. II. – În termen de 30 de zile de la data publicării prezentei legi în Monitorul Oficial al României, Partea I, Ministerul Finanţelor Publice va modifica normele de organizare, funcţionare şi control vamal al activităţii de comercializare a mărfurilor în regim duty-free, în sensul prezentei legi.
	Nemodificat.
	


Comisia a propus aprobarea proiectului de lege cu unanimitate de voturi.

  PREŞEDINTE,

MIHAI TUDOSE



 




            SECRETAR,








NICULA VASILE COSMIN







    











Consilier :










       






     Alina Hodivoianu

PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/290/04.07.2006 

	
	
	


C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL  asupra proiectului de Lege pentru modificarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim de duty-free, Camera Deputaţilor fiind Cameră decizională.

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

